Държавен вестник, бр. 58, 2025 г., стр. 117

БРОЙ  58	
Д Ъ Р Ж А В Е Н  В Е С Т Н И К 	
СТР.  117  
взема „за почест“. Гостът и домакинът тръгват 
към почетния караул и спират пред бойното 
(националното, представителното) знаме.
(4) Оркестърът свири „Срещен марш“. На­
чалникът на почетния караул рапортува пред 
бойното (националното, представителното) 
знаме (по изключение началникът на почетния 
караул рапортува на левия фланг) (например): 
„Господин (госпожо) Президент на Република 
България и Върховен главнокомандващ на 
въоръжените сили, почетният караул в чест 
на Вашето пристигане е построен. Началник 
на караула майор Иванов (Иванова)“. След 
рапорта началникът на почетния караул прави 
крачка вдясно и три крачки напред и се обръща 
с лице към строя. Началникът на почетния 
караул е на две крачки вляво и зад офици­
алното лице. Оркестърът изпълнява „Химн 
на Република България“. (При посрещане на 
чуждестранна делегация се изпълнява първо 
химна на госта и на Република България, 
произвежда се артилерийски салют съгласно 
държавния протокол).
(5) След завършване на химните гостът и 
домакинът минават пред почетния караул (като 
гостът е от страната на строя), началникът на 
караула се движи на две крачки зад тях. Накрая 
на строя гостът кимва с глава на началника 
на караула и отива към официалните лица. 
(При случаите, в които гостът поздравява 
военнослужещите, след като обходи почетния 
караул, той се връща в средата на строя и 
оттам ги поздравява, след което се отправя 
към официалните лица). Лицата, включени 
в групата на госта, биват представени, след 
което гостът и домакинът застават на мястото 
за приемане на тържествения марш.
(6) Началникът на почетния караул заема 
мястото си в строя и подава команда за пре­
ст­рояване и преминаване в тържествен марш.
(7) Почетният караул и оркестърът преми­
нават в тържествен марш.
Чл. 580. За посрещане на държавни глави 
и по други поводи по заявка на държавния 
протокол се назначават почетни караули с 
оркестър и национално знаме. Редът за по­
срещане се определя съгласно този устав и 
държавния протокол отделно за всеки случай.
Чл. 581. За посрещане на извънредни и 
пълномощни посланици при връчване на 
акредитивни писма (по заявка на държавния 
протокол) се назначава почетен караул от 
Националната гвардейска част от три взвода 
по 24 гвардейци с оркестър и национално 
знаме. В тези случаи редът за посрещане се 
съгласува с Администрацията на президента 
на Република България.
Чл. 582. (1) За посрещане на военни де­
легации, водени от лице с ранг началник на 
отбраната, се назначава почетен караул със 
заповед на командира на формированието 
(приложение № 39).
(2) В уточненото време почетният караул се 
построява с бойното (представително) знаме в 
разгърнат двуредичен строй. Заместниците на 
началника се построяват вдясно от мястото 
за приемане на тържествения марш.
(3) След пристигането на военната делега­
ция командирът на военното формирование 
поздравява ръководителя и рапортува. Двамата 
тръгват към строя (членовете на делегацията 
остават на място).
(4) Церемонията по посрещане е описана 
в чл. 578.
(5) След завършване на тържествения марш 
делегацията продължава работата си по план.
Чл. 583. (1) За посрещане на военна деле­
гация с по-малък ранг от началник на отбра­
ната със заповед на командира на военното 
формирование се назначава шпалир от 10 – 12 
военнослужещи. Войниците (матросите) са с 
оръжие. Боеприпаси не се раздават. Унифор­
меното облекло е парадно.
(2) В уточненото време военнослужещите 
от шпалира застават от двете страни на входа 
на щаба (обекта за посещение). Заместниците 
на командира на военното формирование 
(обекта за посещение) се построяват в една 
редица вдясно по посоката на движение пред 
шпалира.
(3) След пристигането на военната делега­
ция командирът на военното формирование 
поздравява ръководителя и членовете на 
делегацията и представя заместниците на 
командира на военното формирование (обекта 
за посещение).
(4) Всички тръгват към щаба (обекта за по­
сещение). При слизане на госта от превозното 
средство шпалирът взема „за почест“. След 
преминаването на делегацията през шпалира 
военнослужещите вземат „на ремък“ („при 
нозе“). Построяват се в колона по двама и се 
отвеждат от мястото.
(5) При необходимост на шпалира се назна­
чава военнослужещ за старши, който подава 
командите и се намира в строя.
Връчване на ордени, медали, наградни знаци, 
предметни награди и флагове на военнослужещи
Чл. 584. (1) Връчването на ордени, медали, 
наградни знаци, флагове, купи, предметни 
и други награди на военнослужещите се из­
вършва тържествено пред целия личен състав 
на формированието.
(2) Връчването на награди, ордени, медали, 
наградни знаци, предметни награди и флагове 
по повод националния празник на Републи­
ка България, 6-и май – Ден на храбростта и 
празник на Българската армия, и празника 
на формированието, се извършва с изнасяне 
на бойното (националното, представителното) 
знаме и в присъствието на оркестъра.